โซเชียลบ่นยับ แอปเป๋าตัง ล่มอีกแล้ว
โลกโซเชียลสวดยับ แอปเป๋าตังล่มช่วงกำลังต้องซื้อของกิน
23 ก.พ. 2564

ในช่วงเย็นที่ผ่านมา แอปพลิเคชันเป๋าตังเข้าใช้งานไม่ได้ ทำให้โครงการมาตรการเยียวยาต่างๆ ใช้ไม่ได้ ทั้งโครงการคนละครึ่ง และโครงการเราชนะ
ทั้งนี้ โลกโซเชียลได้โพสต์ข้อความในโลกออนไลน์บ่นเรื่องแอปเป๋าตังล่มอีกแล้ว ซึ่งเป็นช่วงเวลาที่ต้องการซื้อของใช้ของกินกลับบ้าน ทำให้รู้สึกเสียอารมณ์
อย่างไรก็ตาม ยังไม่มีการชี้แจงจากธนาคารกรุงไทย ที่เป็นผู้ดูแลระบบแอปเป๋าตัง
สำหรับโครงการเราชนะ วันที่ 22 กุมภาพันธ์ 2564 มีดังนี้ ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 23,457 ล้านบาท




สำหรับประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com  เป็นผู้ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ จำนวนมากกว่า 15.1 ล้านคน ได้มีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 18,064.5 ล้านบาท รวมมีผู้ใช้สิทธิ์โครงการฯ จำนวน 28.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยไปแล้วมากกว่า 41,522.4 ล้านบาท